**TIRGUS IZPĒTE**

**“****Supervīziju pakalpojums Balvu novada sociālā darba speciālistiem, Eiropas Savienības kohēzijas politikas programmas 2021.-2027.gadam īstenošanas ietvaros”**

**(ID Nr. BNP TI 2024/96)**

**1. Informācija par pasūtītāju:**

|  |  |
| --- | --- |
| Pasūtītājs: | Balvu novada pašvaldība |
| Reģistrācijas numurs: | 90009115622 |
| Adrese, e-pasta adrese: | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Pasūtītājs, kura vajadzībām tiek veikta tirgus izpēte | Balvu novada Sociālā pārvalde,  Reģ.Nr.40900023392, Raiņa iela 52, Balvi, Balvu nov., LV-4501 |
| Kontaktpersona saistībā ar tirgus izpētes priekšmetu: | Balvu novada Sociālās pārvaldes administrācijas personāla speciāliste Diāna Laicāne , mob.26674899 |
| Kontaktpersona saistībā ar piedāvājuma sagatavošanu/ iesniegšanu: | Balvu novada Centrālās pārvaldes Iepirkumu nodaļas iepirkumu speciāliste Valērija Vilciņa, mob.22415970, e-pasts: [valerija.vilcina@balvi.lv](mailto:valerija.vilcina@balvi.lv) |
| Pasūtītāja darba laiks: | no pirmdienas līdz ceturtdienai – plkst.8.30-17.00 |

**2. Tirgus izpētes priekšmets:**

2.1. Supervīziju pakalpojums Balvu novada sociālā darba speciālistiem, Eiropas Savienības kohēzijas politikas programmas 2021.-2027.gadam 4.3.5.specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.4.pasākuma “Profesionāla un mūsdienīga sociālā darba attīstība” īstenošanas ietvaros, atbilstoši Tehniskajai specifikācijai (skat. 1.pielikumu).

2.2. Pretendents nevar iesniegt piedāvājuma variantus.

2.3. CPV kods: 85121270-6 (Psihiatru vai psihologu pakalpojum).

**3. Piedāvājuma izvēles kritērijs:** zemākā cena.

**4. Līguma izpildes vietas:** Balvu novada administratīvā teritorija.

**5. Līguma darbības termiņš:**

5.1. No 02.01.2025. līdz 30.12.2025., atbilstoši pušu savstarpēji saskaņotam supervīziju grafikam.

5.2. Pretendents nav tiesīgs piedāvājumā norādīt garāku izpildes termiņu.

5.3. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Līgumcena:**

6.1. Cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

6.2. Piedāvātā cena ir nemainīga visu līguma darbības laiku.

**7. Apmaksas nosacījumi:**

7.1. Apmaksa tiek veikta par katru sesiju, 30 (trīsdesmit) dienu laikā pēc nodošanas-pieņemšanas akta abpusējas parakstīšanas un atbilstoša rēķina saņemšanas.

7.2. Pasūtītājam nav pienākums izlietot visu līguma summu.

7.3. Līguma darbības laikā, apmaksas kārtība nevar tikt mainīta.

**8. Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.

**9. Prasības pretendentam:**

9.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

9.3. Pretendentam nedrīkst būt nodokļu parādu, kas kopsummā pārsniedz 150,00 EUR (viens simts piecdesmit eiro, 0 centi). Latvijā reģistrētām vai pastāvīgi dzīvojošām personām, nodokļu parāda neesamību apliecinošs dokuments nav jāiesniedz, informācija tiks pārbaudīta Valsts ieņēmumu dienesta tīmekļvietnes <https://www6.vid.gov.lv/NPAR> , sadaļā “Nodokļu parādnieki”.

9.4. Pretendenta rīcībā jābūt vismaz 1 (vienam) sertificētam speciālistam, kuram ir spēkā esošs supervizora sertifikāts. Sertifikātam jābūt derīgam visu līguma darbības laiku. Latvijā reģistrētām vai pastāvīgi dzīvojošām personām dokuments nav jāiesniedz, informācija tiks pārbaudīta Latvijas supervizoru apvienības reģistra tīmekļvietnes https://www.supervizija.lv/ sadaļā “Supervizori”.

9.5. Pretendenta speciālistam iepriekšējo 3 (trīs) gadu laikā ir gūta atbilstoša pieredze, t.i., sekmīgi izpildīts vismaz 1 (viens) līgums saistībā ar supervīzijas pakalpojumu sniegšanu sociālā darba speciālistiem.

9.6. Piedāvājums jāparaksta paraksttiesīgai personai.

9.7. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) . Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1. Tehniskā specifikācija (skat. 1.pielikumu).

10.2. Finanšu/ Tehniskais piedāvājums (veidlapa) (skat. 2.pielikumu).

10.3. Iesniegt vismaz 1 (vienu) pretendenta speciālista pozitīvu pieredzi apliecinošu dokumentu (piemēram, pasūtītāja atsauksme, izziņa, nodošanas-pieņemšanas akts vai cits alternatīvs dokuments) par sekmīgi izpildītām līgumsaistībām par supervīzijas pakalpojumu sniegšanu sociālā darba speciālistiem. Iesniegtajā dokumentā jābūt iekļautai vismaz šādai informācijai:

- pasūtītājs;

- līguma priekšmets, līguma izpildes periods un vieta;

- sniegtā pakalpojuma īss raksturojums un kvalitāte.

10.4. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

10.5. Ārvalstīs reģistrētām personām:

10.5.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.5.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **27.11.2024., plkst.13.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: [dome@balvi.lv](mailto:dome@balvi.lv) , vēstules tēmā norādot: *“Piedāvājums tirgus izpētei ar ID Nr. BNP TI 2024/96”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

* pretendenta nosaukumu un adresi;
* pasūtītāja nosaukumu un adresi;
* atzīme ar norādi: *Tirgus izpētei “Supervīziju pakalpojums Balvu novada sociālā darba speciālistiem, Eiropas Savienības kohēzijas politikas programmas 2021.-2027.gadam īstenošanas ietvaros”, ID Nr. BNP TI 2024/96.* *Neatvērt līdz 27.11.2024., plkst.13.00”*.

**12. Papildus informācija:**

12.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

12.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

12.2.1. pagarina piedāvājumu iesniegšanas termiņu;

12.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

12.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

12.3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.

12.4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

12.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

12.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

12.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

12.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

12.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

12.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

12.11. Par jebkuru informāciju, kas ir konfidenciāla, pretendentam jābūt īpašai norādei.

12.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**13. Rezultātu paziņošana:**

13.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

13.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

13.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.

**14. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums (veidlapa)

1.pielikums

Tirgus izpētei

“Supervīziju pakalpojums Balvu novada sociālā darba speciālistiem,

Eiropas Savienības kohēzijas politikas programmas

2021.-2027.gadam īstenošanas ietvaros”

(ID Nr. BNP TI 2024/96)

**TEHNISKĀ SPECIFIKĀCIJA**

**“Supervīziju pakalpojums Balvu novada sociālā darba speciālistiem, Eiropas Savienības kohēzijas politikas programmas 2021.-2027.gadam īstenošanas ietvaros”**

**(ID Nr. BNP TI 2024/96)**

**Skat. datni “1\_pielikums\_Tehniskā specifikācija”**

2.pielikums

Tirgus izpētei

“Supervīziju pakalpojums Balvu novada sociālā darba speciālistiem,

Eiropas Savienības kohēzijas politikas programmas

2021.-2027.gadam īstenošanas ietvaros”

(ID Nr. BNP TI 2024/96)

*[uz uzņēmuma veidlapas]*

**FINANŠU/ TEHNISKAIS PIEDĀVĀJUMS**

**“Supervīziju pakalpojums Balvu novada sociālā darba speciālistiem, Eiropas Savienības kohēzijas politikas programmas 2021.-2027.gadam īstenošanas ietvaros”**

**(ID Nr. BNP TI 2024/96)**

**Skat. datni “2\_pielikums\_Finanšu piedāvājums”**